PM ट्रूडो पर जांच कराने के लिए दबाव बढ़ रहा, चीन ने इसे अपमानजनक बताया
Allegations of Chinese interference in Canada elections – pressure is increasing on PM Justin Trudeau to conduct an investigation, China called it insulting
एशिया, यूरोप में दबदबा बनाने में जुटे चीन ने कनाडा के चुनाव में दखल दिया है। बीबीसी ने कनाडा की मीडिया रिपोर्ट के आधार पर कहा है कि चीन ने कनाडा में 2019 और 2021 में हुए दो संघीय चुनाव में दखल दिया था। इसमें प्रधानमंत्री जस्टिन ट्रूडो को जीत दिलाने में मदद की गई थी।
माना जाता है कि इन प्रयासों से आम चुनाव के परिणाम नहीं बदले हैं, लेकिन प्रधानमंत्री जस्टिन ट्रूडो पर आरोपों को लेकर राष्ट्रीय सार्वजनिक जांच शुरू करने का दबाव बढ़ गया है। कनाडा की चुनाव निगरानी संस्था ने कहा है कि वह चीनी हस्तक्षेप के आरोप की जांच करेगी।
रिपोर्ट में कहा गया है कि चीन ने 2019 के चुनावों में 11 उम्मीदवारों का समर्थन किया था। एक मामले में 2.5 लाख डॉलर से ज्यादा दिए गए। 2021 के चुनाव में चीनी राजनयिकों और प्रॉक्सी अभियानों के लिए अघोषित तौर पर पैसे दिए गए। चीनी अधिकारियों ने कहा कि चुनाव में दखल के आरोप निराधार और अपमानजनक हैं।
चीन ने नीति प्रभावित करने के लिए चलाया अभियान
रिपोर्ट्स के मुताबिक चुनावी दखल का ऑपरेशन टोरंटो में चीन के वाणिज्य दूतावास से चलाया जा रहा था। इसके पीछे का मकसद सांसदों के ऑफिस में अपने लोगों को रखे जाने और नीतियों को प्रभावित करना था। अगर यह साबित होता है तो आपराधिक आरोप लगाए जा सकते हैं।
कनाडा की खुफिया एजेंसी के प्रमुख डेविड विगनेअर्ल्ट कह चुके हैं कि चीन की कम्युनिष्ट पार्टी के यूनाइटेड फ्रंट वर्क डिपार्टमेंट के पास चीन के विदेश मंत्रालय से ज्यादा बजट है। इसी पर विदेशों में दखल का आरोप है। यही वजह है कि चीनी राष्ट्रपति यूनाइटेड फ्रंट वर्क डिपार्टमेंट को जादुई हथियार बताते हैं।'
गुप्त हथियार: चीन का यूनाइटेड फ्रंट डिपार्टमेंट दूसरे देशों में दखल के लिए ही काम करता है
दूसरे देशों में दखल के पीछे चीन का यूनाइटेड फ्रंट वर्क डिपार्टमेंट है। इसमें शिक्षकों, बुद्धिजीवियों, लेखकों, छात्रों, उद्योगपतियों और दूसरे प्रभावशाली लोग शामिल हैं। 1949 में माओ ने इसे देश से बाहर लागू किया। यह दो तरह से काम करता है। पहला- अगर कोई व्यक्ति या संस्था चीन के प्रति उदार है तो उसे पाले में खींच लो। दूसरा- जो विरोध में हो, उसके खिलाफ दुष्प्रचार करो। यहां दखल के कुछ मामले।
